 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 530**

(protokols Nr. 18, 43. p.)

**Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

“Pašvaldību likuma” 4. panta pirmās daļas 2. punktā noteikts, ka viena no pašvaldības autonomajām funkcijām ir gādāt par pašvaldības administratīvās teritorijas labiekārtošanu un sanitāro tīrību, savukārt likuma 10. panta otrās daļas 2. punkta d) apakšpunktā paredzēts, ka domes kompetencē ir noteikt maksu par citiem pašvaldības sniegtajiem pakalpojumiem.

Realizējot Lubānas pilsētas kultūras nama pārbūves darbus, ir mainījušās esošo telpu platības un izbūvēta jauna zāle, līdz ar to nepieciešamas izmaiņas telpu nomas cenrādī. Centrālās administrācijas Finanšu nodaļa ir veikusi aprēķinus, lai noteiktu maksu par telpu nomu.

Ir precizējams Madonas novada pašvaldības domes 29.09.2022. lēmuma Nr. 653 “Par Madonas novada pašvaldības maksas cenrāžu apstiprināšanu” pielikuma Nr. 9 “Madonas apvienības pārvaldes un Madonas pilsētas teritorijas iestāžu sniegtie maksas pakalpojumi un to cenrādis” punkts Nr. 8. “Maksa par Madonas pilsētas kultūras nama un K/T “Vidzeme” sniegtajiem pakalpojumiem, ņemot vērā iestādes reorganizāciju un attiecīgi nosaukuma maiņu.

Noklausījusies sniegto informāciju, ņemot vērā 14.08.2024. Uzņēmējdarbības, teritoriālo un vides jautājumu komitejas, 15.08.2024. Kultūras un sporta jautājumu komitejas un 20.08.2024. Finanšu un attīstības komitejas atzinumus, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Veikt grozījumus Madonas novada pašvaldības 2022. gada 29. septembra lēmumā Nr. 653 “Par Madonas novada pašvaldības maksas pakalpojumu cenrāža apstiprināšanu” pielikumā Nr. 17 “Lubānas apvienības pārvaldes un tās iestāžu sniegtie maksas pakalpojumi un to cenrādis”, pielikuma 4. punktā “Lubānas kultūras nams” 4.1.1., 4.1.2. un 4.1.3 apakšpunktus izsakot šādā redakcijā:

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojuma veids** | **Mērvienība** | **Cena bez PVN (EUR)** | **PVN (EUR)** | **Cena kopā ar PVN (EUR)** |
| **4.** | **Lubānas Kultūras nams** | | | | |
| **4.1.** | **Telpu noma** |  |  |  |  |
| 4.1.1. | Lielā zāle | 1 stunda | 14,32 | 3,01 | 17,33 |
| 4.1.2. | Mazā zāle | 1 stunda | 5,46 | 1,15 | 6,61 |
| 4.1.3. | Mēģinājumu telpa | 1 stunda | 3,23 | 0,68 | 3,91 |

1. Veikt grozījumus Madonas novada pašvaldības 2022. gada 29. septembra lēmumā Nr. 653 “Par Madonas novada pašvaldības maksas cenrāžu apstiprināšanu” Pielikumu Nr. 9 “Madonas pilsētas iestāžu sniegtie pakalpojumi un to cenrādis” punktu Nr. 8. un izteikt to jaunā redakcijā:

|  |  |  |  |  |  |
| --- | --- | --- | --- | --- | --- |
| **8.** | **Maksa par Madonas novada kultūras centra un K/T “Vidzeme” sniegtajiem pakalpojumiem** | | | | |
| **8.1.** | **Kultūras centra telpu noma\*:** |  |  |  |  |
| 8.1.1. | Kultūras centra telpu noma vieskoncertiem, viesizrādēm un citiem pasākumiem | 1 pasākums | 10% no kopējā ieņēmuma | PVN | 10% no kopējā ieņēmuma ar PVN |
| 8.1.2. | kultūras centra noma vieskoncertiem, viesizrādēm un citiem pasākumiem bērniem | 1 pasākums | 5% no kopējā ieņēmuma | PVN | 5% no kopējā ieņēmuma ar PVN |
| 8.1.3. | kultūras centra lielās zāles noma atpūtas sarīkojumiem stundā | 1 stunda | 42,60 | 8,95 | 51,55 |
| 8.1.4. | kultūras centra lielās zāles noma atpūtas sarīkojumiem ar banketu stundā | 1 stunda | 71,00 | 14,91 | 85,91 |
| 8.1.5. | kultūras centra mazās zāles (mēģinājumu telpa) noma stundā | 1 stunda | 2,85 | 0,60 | 3,45 |
| 8.1.6. | viesu telpas (4.stāvs) noma stundā | 1 stunda | 7,00 | 1,47 | 8,47 |
| 8.1.7. | viesu telpas (4.stāvs) banketam stundā | 1 stunda | 14,00 | 2,94 | 16,94 |
| 8.1.8. | teātra telpas (4.stāvs) noma stundā | 1 stunda | 7,00 | 1,47 | 8,47 |
| *\*No telpu nomas Kultūras centrā pasākumiem atbrīvotas Madonas novada pašvaldības iestādes* | | | | | |
| **8.2.** | **Kultūras centra filiāles “Vidzeme” telpu noma\*:** |  |  |  |  |
| 8.2.1. | telpu noma filiālē stundā | 1 stunda | 7,60 | 1,60 | 9,20 |
| 8.2.2. | filiāles noma atpūtas sarīkojumiem | 1 sarīkojums | 10% no kopējā ieņēmuma | PVN | 10% no kopējā ieņēmuma ar PVN |
| 8.2.3. | filiāles noma bērnu sarīkojumiem | 1 sarīkojums | 5% no kopējā ieņēmuma | PVN | 5% no kopējā ieņēmuma ar PVN |
| 8.2.4. | telpas 10,2 m2 platībā noma individuālā darba veikšanai par m2 mēnesī | 1 m2/mēnesī | 1,40 | 0,29 | 1,69 |
| 8.2.5. | kabineta noma stundā | 1 stunda | 2,40 | 0,50 | 2,90 |
| 8.2.6. | foajē noma stundā | 1 stunda | 2,85 | 0,60 | 3,45 |
| *\*No telpu nomas Kultūras centra filiālē “Vidzeme” pasākumiem atbrīvotas Madonas novada pašvaldības iestādes* | | | | | |
| **8.3.** | **Estrādes noma ( papildus aprēķinot PVN)\* :** |  |  |  |  |
| 8.3.1. | estrādes noma viesizrādēm, vieskoncertiem un citiem viespasākumiem | 1 pasākums | 10% no kopējā ieņēmuma | PVN | 10% no kopējā ieņēmuma ar PVN |
| 8.3.2. | estrādes noma viesizrādēm, vieskoncertiem un citiem viespasākumiem bērniem | 1 pasākums | 5% no kopējā ieņēmuma | PVN | 5% no kopējā ieņēmuma ar PVN |
| 8.3.3. | estrādes noma pasākumos bez ieejas biļetēm stundā | 1 stunda | 12,00 | 2,52 | 14,52 |
| *\*No estrādes nomas pasākumiem atbrīvotas Madonas novada pašvaldības iestādes* | | | | | |

1. Lēmums stājas spēkā ar 01.09.2024.

Domes priekšsēdētājs A. Lungevičs

*Bodžs 26165144*

*Šulce 27871358*